cyanic-selkie/wikianc huggingface dataset:
Singapura
Singapura no sambua negara ba Asia Tenggara. Ibu kotania no göi Singapura. Li resmi no Li Inggris, Li Melayu, Li Mandarin awö Li Tamil. Niha mbanua fondrege ato no niha Tionghoa, awena aefa da'ö niha Melayu faoma niha India.
Tuhenakhe I
Tuhenakhe I no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2009.
Singapura
Singapura andre töi sindruhunia ya'ia da'ö Republik Singapura sambua negara pulau ba ujung selatan Semenanjung Malaya, 137 km ba utara khatulistiwa ba Asia Tenggara. Negara da'a molo'ö fetaronia, fabali moroi ba Malaysia so ba gotaluara ba utara gamaudu Selat Johor. Simanö göi moroi ba Kepulauan Riau, Indonesia so ba gotalua Selat Singapura gamaudu selatan. Singapura sambua negara numero si tölu sitobali pusat keuangan dunia ba sambua negara si no tola la faogö ba gangolifa kota global-kota dunia ma sasese latötöi faoma fehede kosmopolitan si no tobali negara ni'erai ba gotalua negara sebua samatörö famawa faoma fa'atefuta gefe (perdagangan dan keuangan internasional). Pelabuhan Singapura ya'ia da'ö sambua pelabuhan numero lima fondrege wa'oya göfa ero inötö na lafaedogö ba pelabuhan ba zi sagörö ulidanö.
Singapura andre negara si so waö-waö imigrasi. Ono mbanua sitoröi ba da'ö so ba zi 6 juta niha, ya'ia da'ö so niha Tionghoa, niha Melayu, niha India, niha Arab, ba ato moroi ba nga'ötö Asia, faoma Kaukasoid. 42% niha mbanua Singapura niha soroi mbanua bö'ö (orang asing) sitohare mohalöŵö ba simöi sekola. Niha sohalöŵö moroi baero Singapura, so ba zi 50% moroi ba halöŵö sektor jasa. Baero da'ö Singapura andre, sambua negara sifasösö niha numero dua aefa Monako. Hiza A.T. Kearney manötöi Singapura andre sambua negara fondrege terglobalisasi ba zisagörö ulidanö ba Indeks Globalisasi döfi si 2006.
Fatua lö merdeka ba ndröfi si 1965, Singapura ya'ia da'ö sambua pelabuhan wamawa soya faoma PDB per kapita $511,salaŵa numero tölu ba Asia Timur meluo da'ö. Meno aefa merdeka, investasi asing langsung ba usaha zamatörö ba wondrou'ö industrialisasi molo'ö si no lafa'anö ondröita Deputi Perdana Menteri Dr. Goh Keng Swee simöi fangazökhi ekonomi Singapura ofeta iada'a.
Economist Intelligence Unit bakha ba "indeks kualitas hidup" molohe Singapura ba wenaeta fondrege zalaŵa ya'ia da'ö numero sara fondrege zi sökhi ba Asia ba numero felezara ba zi sagörö ulidanö. Singapura andre, numero siŵa fondrege sebua ha wa'ebua cadangan devisa ba zisagörö ulidanö. Baero da'ö, saradadunia fao ba gangolifa zaradadu si no tedou ba ngawalö hadia ia moroi ba negara tanöbö'ö.
Fangowai Ya'ahowu
Eluaha Ya'ahowu
Eluaha si so ba wehede Ya'ahowu ya'ia da'ö fatalifusöta, fa'atulö, fa'a'ozu, lö fa'udusa, ba tanöbö'önia. Da'a tenga ha iada'a, no ngahönö fakhe ba zi lalö no tefalua ba Danö Niha, si tobali lala wa'auri niha ba wa'ahatö ba gotalua mbanua, sifaoma fabe'e ba li, si fahulö ba wangowai, ba wame'e fasumangeta. Baero da'ö, fehede Ya'ahowu andre, ba tenga ha sakali fofanö ia, hiza no numalö ba mangawuli, eluahania na so niha sangowai, imane Ya'ahowu, ba niha ni'owai andrö, itema imane Ya'ahowu. Da'a motandra wa same'e fangowai no sifaoma same'e howu-howu ba gotalua wa'auri niha.
Singapura
Me no aefa PDB alö ba zi -6.8% ba kuartal si-4 döfi si 2009, Singapura sambua negara fondrege zalio ba zi sagörö ulidanö sifakhai ba pertumbuhan ekonomi, ya'ia da'ö PDB 17.9% ba dalu ndröfi 2010.
Balugu Sangehowu
Balugu Sangehowu balugu moroi ba nöri Laraga. Öri Laraga, sambua mbalö hada ba Tanö Niha fetahö ba mbanua Yöu. Hiza balugu andrö, ba no nifili zatua mbanua, ba hiza tenga nifili börö wa'omasi ba zisamösa niha, hiza no angetula zato, ba satua mbanua. Sitobali dane-dane wamili tobali balugu andrö ya'ia da'ö simane: niha sangila huku, si so ba faka, ba lawa'ö göi ia nga'ötö mbalugu. Me döfi si dua ngahönö a tölu (2003), Öri luaha laraga no tefili namada Sozaro T Telaumbanua si so ba desa Iraonogeba, tobali Balugu Sangehowu. Bowalou owasa andrö ba tefalua ia ba nomo sebua, omo hada, lafake mbaru sebua, baru hada, bahögönia rai ana'a, ma bala högö (mahkota)fondrege sibaga ondröita ndra balugu meföna, ba fo'omonia mamake aya ana'a ni fatö-fatö ba simanö göi ba högönia ifake rai nandrulo. Ba fatua lö tebörötaigö ngawalö lala halöŵö hada ba wangowasa mbalugu öri laraga, ba si'oföna ua, amada Balugu Sangehowu, la fahea ia ira ono mbanua, ba we amöi ba lewatö zalaŵa hada balugu si'oföna, ba wangandrö howu-howu ena'ö tefahowu'ö halöŵö ba zima'ökhö andrö. Ba mamözi aramba, ba molau Hendri-hendri. Ba si no tehöngö ba Danö Niha, wa na mangowasa niha, ba ngafulu tola göi ba ngaotu nga'eu mbawi mate, ba labe'e wasumangeta fondrege zebua ba nono mbanua. Salawa hada ma balugu andre, niha ni'ata'ufi samakhoi goi-goi nifalua ba lala wa'auri ba gotalua mbanua, ba samatörö huku ba zanawö goi-goinia. Lala nifakhoi zalaŵa hada ma balugu, hewisa lala nitörö nifalua simane na mangowalu, na labe'e nihalö, hewisa golola mbawi, hewisa gafore, ba tanö bö'önia soguna ba wa'auri ba wabanuasa. Ba no hulö sambua fangi'ila niha wa na salaŵa hada atö ia, ba no sa'ae tefaudugö wa ya'ia tobali kafalo desa ba wamareta göi.
Famasindro Gowe
Baero wolau banua ma fangowasa, ba dozi salaŵa hada, ma balugu, tumbu ba dödöra ba wangahaogö gowe, nifasindrö ba newali nomo sebua ma omo hada. Gowe andrö sitobali tandra wano manaru'ö banua mbalugu. Ba waö-waö da'a no tefatohu i'otarai khö zatua ofeta ba ndraono irugi ma'ökhö. Ba no lafaigi gara sebua sedöna labali'ö gowe ba ginötö si no numalö ba nuo nidanö sahatö ba nomo hada. Hiza ba wamasindro gowe andrö khöra, ba satua mbanua i tebu gara ma gowe andrö faoma adulo manu, sitobali tandra wa balugu si no la fili tola tobali balugu ma razo sangomasi'ö onombanuania.
Hilimböwö
Hilimböwö ya'ia da'ö no töi mbanua Danö Niha:
Föfö döi mbanua:
Falafu
Falafu, lafu, sambua mai-mai nifalua ba Danö Niha, nifalua ndraono sigide-ide ba he göi sibohou ebua. Fa (lafu) ba sambau mai-mai somasi sibai ndraono wolau yaia. Ba no arakhagö taya sa'ae meno oya mai-mai tanö bö'ö.
Lala wamaisania
Lafu, falafu andre ba no arakhö lö lalau sa'ae iraono ba danö niha, me no oya manö mai-mai tanö bö'ö. Lala wamalua mai-mai lafu/falafu andre, tola samösa lawa samösa ba tola göi sambua ngafu töra moroi ba zisamösa. Sifamai ba lahalö gara ra ba lafazaumba föna ba döla (garis/line) si no la tatugöi. Fazaumba kara da'ö ba wangalui haniha ziföföna wa mörötaigö.
Aefa da'ö nano so zi'oföna, ba lafasindro gara lawa, ba la börötaigö la tendre. Lala wanendre, la be'e gara yawa ba dete gahe, ba lafazaule föna irege aso'a tou gara lawa. Nano latendre, ba iada'a lafatö'ö hulu ba wanga'i kara si no lafasindro.
Lewuöguru Idanoi
Lewuöguru Idanoi no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2019.
Falafu
Lala wamaisania
Simöna ba lafu, ilu'i ia si kala. Mai-mai da'a no fondrege wa'omasi ndraono, ba oya göi gunania ba wangosara'ö fahasara dödö ba wolohi fa'amöna.
Hilimböwö, Mandrehe Utara
Hilimböwö no sambua desa ba Kecamatan Mandrehe Utara, Kabupaten Nias Barat. Kodenia ba wamatörö Indonesia 12.25.06.2012.
Laehuwa
Laehuwa no sambua desa ba Kecamatan Alasa Talumuzöi, Kabupaten Nias Utara. Kodenia ba wamatörö Indonesia 12.24.06.2004.
Fadoro, Gunungsitoli Idanoi
Fadoro no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2020.
Mazingö Tanöse'ö
Mazingö Tanöse'ö ya'ia da'ö no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2034.
Sisobawino II
Sisobawino II no sambua desa ba Kecamatan Lölöfitumoi, Kabupaten Nias Barat. Kodenia ba wamatörö Indonesia 12.25.07.2001.
Fabönö
Ba danö niha, wa oya duria ma waöwaö silö nasa te fangamöi bakha ba gu'ö irege tebai la bokai ia ba wuka, me lö hadöi sanura ya'ia. Turia ma lala wa'auri ba danö niha, sifagölötö salua ba mbanua tanö bö'ö misa. Niha ba danö niha, no la'ila hewisa wangalui fa'auri ba danö. Hiza i lö ato zi no manura ya'ia irege turia andrö ha nirongo moroi ba zinata mbawa zamatunö ya'ia ba sifatohu zamatunö andrö khö niha bö'ö. Hulö zimane högö zura andre yaŵa ya'ia da'ö, fabönö. Fabönö, sambua halöŵöa nifalua ba danö niha, na edöna möi mangalui diwo ösi nidanö. Fabönö no sambua lala nifalua niha ba danö niha ba wangalui diwo soguna ero ma'ökhö. Oya lala bö'ö simane, fagai, mangembua, fadiala, morögö buwu, fatuwa, manusuli, ba tanö bö'önia. Ba da'a tefalua ba gotalua nono mbanua, me oya nidanö sigideide ba danö niha. Hadia ha meföna alua ia? Fabönö, irugi ma'ökhö so nasa zamalua ya'ia börö me oya nuo nidanö si gide-ide ba lö moguna sibai wakake sabua, ha fa'abölö zifabönö ba wangohori idanö bakha ba namö sedöna la bönö.
Waö-waö wabönösa
Fabönö ma fangalui ösi nidanö, sito'ölönia la falua ba ginötö molökhö. Simöi fabönö, la alui mbawa nidanö ma bombo, ungo nidanö side'ide, ba lafaigi namönamö ba soya fönö bakha khönia, me bada'ö oya nösi nidanö. Na no la rugi namönamö da'ö, ba lafaigi gangelea nidanö, hadia ambö abölöbölö gamaudu ba namö andrö, ba laba'a lulu. la fa'anö khönia gara, ba na tola atö ni fangele nidanö ba namö da'ö ba ngai nia, ba no ha wa a baga da'ö, lö marase sa'ae wanohugö fabönösa. Ba na atö abölöbölö moroi ba lulu gangelea nidanönia, ba la anga'i'ö lewuö sesolo ma'ifu, ba la sila, la toto mbu'unia, awena la be'e hulö helehele moroi ba lulu ba la fanalu'i'ö bakha ba namö ni bönö. Nano awai fefu helehele, ba labörögö latefe'ö nidanö si so ba namönamö irege ogo'ö, ba awena lasusuli wangai i'a ma ösi nidanö. Sito'ölönia satua döfi ba gotalua zi fabönö, ifangelama ena'ö tola mamoni zifao khönia ba wamönö faböi manötöi sa gabe'e ma falele fatua lalau fabönö, börö na so atö ba gotaluara zanötöi sa gabe'e ma lamane falele, ba hiza, tola manö löhadöi ahuluara, ma tola manö ba zilö mudöna-döna alua deu sabölöbölö ba inönöi namö da'ö ba löhadöi ahulua sitola la'ohe yomo,
Hewisa wabönösa
Fabönö ya'ia da'ö sambua lala wangalui diwo ba mbanua ba danö niha. Meno sa'ae no awai la fangele nidanö ba luaha nifatalu'i'ö namö sedöna labönö, ba la börötaigi lahori nidanö, lafake mowa wino nifanikaoro, ba tanö bö'önia sitola manefeö idanö moroi ba namö da'ö ba gelea luaha. Na mo'ösi atö nidanönia, ba lö irugi ahori nidanö, ba ösi nidanönia mamanoka, ba hatö fanga'i ba zi fabönö. Ba na löhadöi atö sanaoka, ba lö manuzu dödö zifabönö, lahorigö dödöra me sito'ölönia, da'ö nösi nidanö si so ya'ia mbaewa, ziso bakha ba namö da'ö. Hiza, sifabönö nano ahori sa'ae nidanö, ba la tutuyu gahuluara, lalau hulö zanusuli, labe'e dangara barö gara ba wanga'i ahulua, so guro, baewa, i'a, hambae ba la fa'anö bakha ba mbolabola-ra. Na lö hadöi bolabola khöra, ba halö manö mbulu geu sahatö ba da'ö, naha gahuluara, sito'ölönia la halö mbulu lawayö. Nano awai latutuyu fefu nösi nidanö andrö, ba labokai gara fanaha nidanö moroi ba lulu, faoma la heta helehele nomege, ena'ö ifuli mangele nidanö simane sito'ölö bakha ba namö si no la bönö ma si no lahori nidanö no mege.
Mazingö
Mazingö no töi mbanua ba Danö Niha:
Föfö döi mbanua:
Fakhili wanura ba döi mbanua:
Manunö
Manunö, sinunö, sanunö, sanuno, ya'ia sa'ae niha sangila moanunöisi note ma lala wa'alawa ba fa'adogodogo sambua lala li. Niha danö niha, fao ba ngolifa niha sangila manunö. No ato zino fao ba ngawalö watandrisa ba wanunö. Manunö, tenga ha asala la anunöisi ia, sibagania ba fao khönia wakake so faogö lala li simane gita, tamburu ni bözi, surune, ba tanö bö'önia.
Evolusi
Evolusi no sambua nifotöi proses wa'atebulö fefu zauri ba gulidanö si no ahou sibai wa'aluania irege tenga ngaotu ba hiza ngahö-ngahönö fakhe wa'ara. Ba mböröta me ibörötaigö wangoguna'ö wehede andre Charles Darwin, proses andre lafotöi na sa teori, andrö asese laŵa'ö ia teori evolusi. Ba hiza ma'ökhö no oya sa'ae nifotöi bukti ilmiah he ba bidang biologi, antropologi, geografi, btn. irege no tobali ia tenga ha teori sa'ae.
Manunö
Sinunö
Sinunö ni'anunöisi sanunö. Ba zisagörö tanö niha, sinunö no sa'ae tobali sambua famosumange lowalangi, sinunö ba gangowuloa ba gosali. So mbuku zinunö sitobali ngawua zinunö ni'anunöisi na inötö ba ngaluo hari migu. So göi zinunö ni'anunöisi ba zekola wanunö ni'ohe ma ni'anunöisi ba gosali ni'olohesi ndra amada ma ira inada, he göi iraono ma ira sibohou ebua ba wofaduhu'ö ba mbanua niha keriso hewisa wa'omasi lowalangi nifa'emara ba ngawua wehede ba döi zinunö.
Evolusi
No ara la'osisi'ö ira ere biologi hadia ia nifotöi biologi evolusioner. Ba hiza awena tebörögö teboka wangera-ngera niha me isura mbukunia Charles Darwin sotöi On the Origin of Species niraka me ndröfi 1859.
Manunö
Sinunö
Baero zinunö niha danö niha ni oguna'ö ba gosali, ba danö niha göi so zinunö nifotöi lailö. Lailö sito'ölö nia ni'anunöisi ba wa'alio, tenga sino ara so zinunö da'ö. Sito'ölönia lailö ni anunöisi zi samösa niha, ngarö-ngarö dödö ni faema ba zamondrongo. Itaria si falailö ba i tandrösaigö lailönia khö nangi, khö gutu ndru'u simane fofo, ba tanö bö'ö nia.
Evolusi
Teori Darwin
Teori evolusi no sambua lala wangera-ngera nifa'anö Charles Darwin, samösa sangosili geologi (li Indonesia peneliti geologi) ba biologi (sangosili fefu zauri ba gulidanö). Iŵa'ö Darwin wa fefu zauri ba gulidanö iada'a töra-töra gurifö no tumbu moroi ba zaliŵa-liŵa tanö bö'ö nifotöi böröta gaurifö fefu (li Inggris: common ancestor).
Manunö
Sanunö
Niha danö niha no ato sa'ae zonekhe manunö. Ba sanunö si so ba danö niha, so zi samösa-mösa, ba no göi so zangahaogö töra moroi ba zisamösa niha. Sino ta'ila sofeta ba tivi, so zotöi FZ sino la'ila sa'ae niha sato hewisa wa'asökhi li nia na manunö ia. No oya tivi zo gaoni ya'ia ba wanofu, hewisa sibai waö-waö wa tola ofeta la'ila ia niha.
Evolusi
Teori Darwin
Heŵa'ae lö niŵaö Darwin wa niha no manumbu moroi ba mba'e, aefa tohare zurania On The Origin Of Species tebörögö niha wanguma'ö wa na la'o'ö mbua wangera-ngera nisura Darwin andrö si lö tola lö'ö aekhu ita ba wanguma'ö wa niha no manumbu moroi ba mba'e.
Manunö
Sanunö
Fatua lö si tehöngö dalifusöda FZ, so niha danö niha sino toröi ba danö siyefo, oroma ba tivi sotöi PL ba no sa'ae la'ila niha hewisa wa'asökhi li nia.
Evolusi
Teori Darwin
Ba hiza sindruhunia tenga da'ö niŵa'ö Darwin. Tola manö wa so na sa zaliŵa-liŵa ba danö tanö bö'ö, ba moroi ba da'ö mangali mba'e ba niha. Fefu zaliŵa-liŵa ba danö no oi fakhai hulö döla geu ba ndraha-ndrahania. Fefu ndraha tumbu moroi ba döla geu. Moroi ba ndraha segebua tumbu ndraha-ndraha sigide-ide.
Manunö
Sanunö
Na si so ba danö niha, no sa'ae ato ni'ila da hewisa ndra amada ba talifusöda so kara sinunö ba li niha, ba sambua fa akayo niha khöda da'ö fefu. Sinunö ma si so lala note, so nifotöi göi maena, sasese ni anunöisi na so zangowalu.
Evolusi
Teori Darwin
Aefa da'ö molo'ö Darwin haniha zabölö da'ö zofozu, tenga ba wa'abölö mboto (ma laŵa'ö ba khöda, haniha zabölö tesu da'ö zanau gölö) ba hiza ba wa'onekhe. Heŵa'ae mo'amböta samösa gurifö ma niha ba wa'abölö mboto, na onekhe-nekhe ia tola mofozu ia. Da'ö nifotöi positive eugenics ba li Inggris.
Manunö
Fakake nifake ba wanunö
Ba zinunö ba danö niha, na sinunö solohe töi danö niha ma sinunö sanandrösa ba hulo danö niha, ya'ia zangoguna'ö fakake simane : faritia, aramba (göndra), surune, doli-doli, laegi, torofe, ba tanö bö'ö nia. Oi fakake da'a ni oguna'ö ba wo anunöisi sinunö li niha. Meno sa'ae oya wangi'ila, ba no todege ba wangoguna'ö fakake ni'oguna'ö. No sa'ae so simane gita, fiano, ba simane kibo sa'ae no sambua fa'arami ba danö niha ia'da'a, ero so gangowuloa ba kibo lö zilö la kaoni ba wo ramekö angowuloa andrö.
Evolusi
Teori Darwin
Eluahania fefu zaliŵa-liŵa ba danö ni'ilada ma'ökhö tola mofozu ira börö wa'onekhera. Oya sa zaliŵa-liŵa ba danö si no ahori mate, hatö duriara nirongoda ma'ökhö.
Niha Keriso
Börö teori evolusi andre ato niha sanguma'ö wa tenga ni'a'azökhi Lowalangi gulidanö andre ba fefu zaliŵa-liŵa ba detenia. Tola manö la'oguna'ö mbua wehede simanö samösa niha na lö mamati ira khö Lowalangi. Ba hiza lö sala na taŵa'ö göi wa Lowalangi zamazökhi töla geu evolusi andrö, moroi ba da'ö oi manga'ali fefu zaliŵa-liŵa ba danö.
Baero da'ö tola taŵa'ö, te lö na sa la'ila ira satuada sanura Mbuku Ni'amoni'ö wa ulidanö andre itugu tumbu ba manöi (molo'ö goi-goi fisika, manöi-nöi manö na sa wa'ebolo mbanua si yaŵa andre i'otarai me te'agamaöi ia ba nifotöi Big Bang).
Lö na sa ibe'e khöra wa'onekhe-nekhe wangila simanö So'aya si mane ni'ila ndra sangi'ila ba fisika ma'ökhö. Fefu zi tola laŵa'ö me luo da'ö ya'ia wa fefu hadia ia zi so andre no nifazökhi Lowalangi (fao ba da'ö fefu ni'a'azökhi Lowalangi ba ginötö big bang). Balazi Lowalangi hewisa lala wamazökhi-Nia ulidanö ba banua si yaŵa andre, ba tenga dali wamati hewisa lala andrö. Duma-dumania faduhu ba dödöda wa badagahe no nifazökhi ba pabrik, heŵa'e lö aboto ba dödöda hewisa lala wamazökhi ya'ia (no fabö'ö-bö'ö molo'ö pabrik ba teknologi).
Aefa da'ö molo'ö Mbuku Ni'amoni'ö i'a'asogö gulidanö ba gofu hadia ia Lowalangi fitu ngaluo wa'ara. Na sindruhu niŵaö ndra sangi'ila ba fisika no mege yaŵa, wa banua si yaŵa manöi-nöi na sa, ba tola manö wa lö na sa tarugi ngaluo si fitu wanga'asogö ulidanö si mane nisura ba Zura Moze si sara. Tola manö sa wa awena na tarugi ngaluo si önö, ya'ia da'ö inötö wanga'azökhi niha.
Ambukha
Ambukha no töi mbanua ba Danö Niha:
ma zui föfö döi mbanua:
ba tola göi töi wakake ba wamözi si'öli:
__DISAMBIG__
Hilimböwöma'u
Hilimböwöma'u no sambua desa ba Kecamatan Lölöfitumoi, Kabupaten Nias Barat. Kodenia ba wamatörö Indonesia 12.25.07.2004.
Hilimbuasi
Hilimbuasi no töi mbanua ba Danö Niha:
Kecamatan Hiliduho
Kecamatan Hiliduho no sambua kecamatan ba Kabupaten Nias, Provinsi Sumatra Utara. Kodenia ba wamatörö Indonesia 12.04.05. So khönia 16 desa.
Hilimböwö Idanoi
Hilimböwö Idanoi no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2022.
Sawö
Sawö no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2008.
Molau bawi
Molau bawi, folau bawi, sambua halöŵöa ba gangolifa hada nono niha ba danö niha. Nisura bada'a, ha sambua bagia moroi ba zoya sibai lala halöŵö nifalua ba hada ba wanga'i niha ma ba wame'e niha. Bositö hada da'a no tebai mulalöi ia, me no tobali lohe-lohe saro ba wondrorogö fefu zitobali hada nono niha, ena'ö lö taya, ba tola möi famaha'ö ba ndraono sibohou ebua. Ba mbosi-bosi hada, na sanga'i niha atö, ya'ia da'ö ono matua ifaigi nono alawe, ba bosi hada no oya sibai, irugi sara ngaluo tö lö aluo walöŵa, bada'ö tefalua lala halöŵö nifotöi molau bawi. Ba wolau bawi ma lamane, molau bawi, ni'ohe ya'ia da'ö, bawi sino la'etu'ö ma sino hasara dödö ni'oguna'ö ba walöŵa mahemolunia. Tenga hada'ö, baero mbawi ni'ohera, ba la'ohe zitoröi garate (böwö sitoröi) faoma böra sino latatugöi. Hiza bawi ni'ohe dua nga'eu.
Tolögu
Tolögu no sambua gari sasese oroma lasaitagö ba löwi-löwira ya'ira sondrönia'ö ba ginötö gowasa aefa wangai högö me föna ba Danö Niha. Tesöndra dolögu nasa irugi ma'ökhö ba mbanua simane Hilisimaetanö ba Kabupaten Nias Selatan. Tolögu no ondröita zatua ba ha ya'ira si'ulu zangokhögö ya'ia, andrö lö tesöndra ia ba ero nomo. Sifabö'ö dolögu moroi ba gari tanöbö'ö ya'ia da'ö ngawalö nifö nifa'anö faoma nue hulö bola tobali gaba-gaba ba mbörö zaembunia. Saembu dolögu tefagamöi moroi ba geu sabe'e, nifatahö ba niböbö faoma laoya awö zi'öli. Balönia no latoto faoma gambara högö gaurifö si hulö lasara. Me föna faduhu dödö niha wa so wa'abölö ba dolögu si so gaba-gaba simane. Fa'anau gari tolögu so ba zi 69,6 cm ba fa'abuania ambö töra 90 gr.
Gari sofa'abölö
Molo'ö nidunö-dunö gari tolögu andre so wa'abölö. Börö da'ö la'ohe ia ira sokhö ya'ia tobali fangöna, same khöra fa'abölö awö öba irege lö te'ala ba ginötö wasöndrata. Na fao khöra dolögu ba lö ata'u ira nudu. Töra moroi ba da'ö, gofu haniha zangokhögö gari tolögu so khönia lakhömi si töra moroi ba niha si to'ölö.
Fa'abölö dolögu so ba mbörö zaembunia. Ba da'ö tesöndra ngawalö nifö nifasösö ba sambua rago moroi ba nue. So nifö zökha ma zui nifö mbuaya. Ba mbalö gari so gambara Ni'ohosana, samösa niha sabölö ba wasuwöta ba Danö Niha me föna.
Hiliweto Idanoi
Hiliweto Idanoi ya'ia da'ö no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2021.
Ombölata, Gunungsitoli Idanoi
Ombölata ya'ia da'ö no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2024.
Harvard
Harvard ya'ia no sambua zikola salawa sabõlõ atua ba Amerika Sorudu, tefosindro ia ba ndrõfi 1636 moroi ba wamili Great and General Court of the Massachusetts Bay Colony. Lafotõi ia simane tõi niha same okhõta nia ba university da'a, sinenge sawuyu John Harvard moroi ba Charlestown. Ba wa'amate nia ba ndrõfi 1386, irõi nahia mbuku-mbuku nia ba matonga danõ nia ba zikola andrõ. Iada'a, mosindro sambua nadu John Harvard fõna zikola. Oya sanguwa'õ wa nahia da'õ nahia sabõlõ sõkhi ba zi sagõrõ zikola.
Harita
Harita, andre sambua fanötöi ba zinanö suwua ba Danö Niha ya'ia da'ö sinumbua nitanö ba naha gowi, ba kabu. Töinia harita (Li Indonesia Kacang). Harita andre, ba no ara la'ila ba danö niha, irege no'oi la'ila hewisa wananö ya'ia. Harita göi, sambua mado si so ba danö niha.
Harita ba gamaedola
Harita no sambua zinanö nihalö niha ba ngawa-ngawalö soi ba gulidanö tobali amaedola me lamane, "Böi hulö harita, olifu ia gulinia". Na no oköli ba hunö harita aefa ia moroi ba gulinia, si no tobali nahiania sandrohu wa'ebuania. Lahalö duma-duma niha zalua simane, ba labali'ö tobali maedo-maedo si möi mene-mene ba niha solifu ia börötania.
Lölöfitu
Lölöfitu ya'ia da'ö no sambua desa ba Kecamatan Lölöfitumoi, Kabupaten Nias Barat. Kodenia ba wamatörö Indonesia 12.25.07.2006.
Samasi
Samasi no sambua desa ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2025.
Famotu
Famotu ya'ia da'ö fo'amenesi nono nihalö ba Danö Niha ni falua fatua lö alua walöŵa ba simanö göi ba wangowalu. Fa'itaria göi lakhete nono nihalö ena'ö tola me'e ia, tandra wa ibe ba dödö nia goroisa si no irongo.
Ombölata Sawö
Ombölata Sawö no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2002.
Seriwa'u
Seriwa'u no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2001.
Camp Vietnam ba Batam
Molo'ö si no tehöngö ba he göi si so bambagolö si no lafalemba yaŵa khönia ba Camp Vietnam ba hulo Galang, Batam, wa fa'ato niha Vietnam sondrugi hulo andrö, so ba zi öfa wulu a tölu ribu niha (43.000). Hana wa lafili hulo galang andre, ena'ö böi faruka ba niha sowanua,ba ba hulo da'ö, la haogö simane banua sebua. So bakha khönia ruma saki,sekola, osali, mosagi, pura, ba tanö bö'ö simane sito'ölö ba zisambua banua. Indonesia, ba me felewitu mbaŵa si lima sara ngahönö a siŵa ngaotu a fitu ngafulu a siŵa (17 Mei 1979), owulo ndra matiri sanolo kafalo Negara fetaro so urusi fa'afakhai ba soi bö'ö (Menteri luar Negeri) ba wangosara, haniha zanga'asogö soguna ba niha Vietnam si no mondrugi tanö Indonesia, hulo Galang, Batam. Ba tefatunösi ba hasara dödö wa fefu ngawalö zoguna khöra, itolo UNHCR (United Nations High Commissioner for Refugees) ma ba li Indonesia Komisioner PBB urusan kemanusiaan, ma tohu-tohu dangan gangowuloa dozi soi. Ba hiza Indonesia, barö wamatörö namada Presiden Suharto no tola tefalua fefu ngawalö wanolo ba niha Vietnam meluo da'ö, ba no tobali hikaya ba Indonesia, si tola möi fanörötö.
Waö-waöra ba hulo Galang
Ba wasuwöta salua ba danö Vietnam, ya'ia da'ö fa'udusa ba zi fatalifusö soi, no möi fabalisara moroi ba danö situmbu ya'ira. Manizi-nizi dödöra, ba ata'u ira, me na lafaso tetaha ba mbanuara ha dombua tobali, tenga auri ba mate. Fa'ata'ura ba zalua andrö, da'ö zolohe ya'ira misa ba mbanua soi bö'ö. Fefu fagölö lala gofanöŵara mangoguna'ö tundraha, moloyo moroi ba mbanuara ofeta ba mbanua nirugira. Hiza, ba mbanua si so ya'ira ba hulo Galang ba Batam, wa'oya gondröita sitobali fanörötödö, oya koda ba mbagolö, ba simanö göi gödo-gödo nihaogö me so ira ba da'ö.
Ba hulo Galang, lahaogö ruma saki COVID 19
Ba ndröfi si dua ngahönö a dua wulu (2020) hewisa dungö si no manöröi ulidanö, ofeta ba danö Indonesia, ba hiza famareta lafalau dödöra ba wanga'asogö ruma saki sitola la föfögö zi göna tungö Corona ena'ö böi faruka ba ruma saki sito'ölö. Hiza fetaro, ba Camp Vietnam, ba hulo Galang, Batam, tefili sitobali naha ruma saki andrö. Ruma saki da'a ha ba zi sabata lababaya, ba no mosindro, irege no ato zino mangagö ruma saki andrö. Si tobali dane-dane wamareta ba wamili naha andrö, me aröu ma'ifu ba mbanua sebua si rami niha, ba tanö Batam, sambua mbanua sahatö ba soi tanö bö'ö, irege naso atö niha sangawuli moroi ba mbanua soi bö'ö, ba tola alio la'ohe ba hulo Galang, Batam.
Lawelu
Lawelu no sambua desa ba Kecamatan Ulumoro'ö, Kabupaten Nias Barat. Kodenia ba wamatörö Indonesia 12.25.08.2002.
Sanawuyu
Sanawuyu no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2003.
Familu 2020 AS
Me tölu mbawa si felezara döfi si dua ngahönö a dua wulu (3 Nopember 2020) ya'ia da'ö no alua wamilu ba Amerika Sorudu.
Famili presiden
Inötö wamili ba danö Amerika öfa fakhe (4 tahun) sakali ba nifalua ba ndröfi da'a famili kafalo negara si lima wulu a siŵa (ke-59). So dumbua faratai (partai) zo fasao ya'ira ya'ia da'ö : faratai Democratic samasao Joe Biden, ba faratai Republican zamasao Donald Trump.
Famili DPR ba Halöŵönia
Dozi banua dozi goi-goi nifalua. Na ba Amerika, sodadao ba Gödo Salahi nono mbanua ma DPR ia na ba Indonesia ma ba Amerika no la'ila niha töinia : House of Representative, ya'ira fefu moroi ba faratai Demokrat. So kuasoi bakha Senat, ya'ia faratai moroi ba Republik. Fa'ato niha si so ba DPR ya'ia da'ö öfa ngaotu a tölu ngafulu a lima niha (435 Orang). Fefu goi-goi ni haogö la be'e khöndra sodadao ba Senat ba wo ia kö, amena latohugö khö Presiden.
Famili Senat ba Halöŵönia
Ba zisagörö uli danö oi la'ila niha wa ba Amerika so otu niha wa'ato (100 Orang) zodadao bakha ba Senat. Ba wofili ya'ira, so otu niha zodadao ba Senat, lafili ero önö fakhe (6 tahun) na Kongres si öfa ngaotu a tölu ngafulu a lima niha (435 Orang) lafili ero dua fakhe (2 tahun),
Hasil
Meno oi mamili niha si no tola mamili ba Amerika, ba no la erai ira nifila sangerai da'ö. Ba hiza, no somuso dödö fefu niha samili amada Joe Biden, me awai la erai ba lamane no so fereside sibohou mori ba faratai Demokrat, ba no sa'ae tobali fereside si lima wulu a siŵa (ke-59).
Fulölö
Fulölö no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2005.
Famölö
Famölö, ya'ia da'ö töi wakake ni'oguna'ö ba wanaba balö ngamohi nohi ma akhe nifaheu ba wanöndra niro sitobali tuo mbanua ba tola göi tobali ia tuo nifarö ba danö niha, famölö fagölö ira rosö, förögi, ekhe, mazui fiso balati bali indonesia pisau. Tehaogö ia moroi ba zi'öli sabe'e ba no lahaogö wangatarö'ö tola aetu mbu. Natefotöi sa'ae famölö da'ö ba muföfögö nahiania ha soguna ba wanaba ohi ma akhe, ya'ia da'ö bawangai tuo (tuak) ma tuo mbanua, batola göi lafarö duo mbanua da'ö tobali tuo nifarö ba li indonesia arak. Famölö, su'a wa anau nia mato salito ma mato dua wulu seti (20 centi), lafodanga faoma eu ba lafosaembu.
Onozitoli Sawö
Onozitoli Sawö no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2004.
Hikaya
Hikaya ma zui lamane salua meföna ma zui nifatunö-tunö ndra satua föna silö tatu hadia sindruhu no alua me mböröta ma ha sambua turia sino la farisayoi ba gotalua nono mbanua ba no la fatohu ba wangombakha ba ndraono samena egebua.
Ngawalö Hikaya
Hikaya andre, tenga ha nifatou-tou niha misa, so gondröitania sitobali dane-dane hikaya da'ö. Ngawalö hikaya simane : Hikaya mado, hikaya zibatua, hikaya zimiki, hikaya wangahaogö gowe, hikaya wasuwöta, hikaya wa'atohare duria somuso dödö ba danö niha, faoma hikaya tanö bö'ö sino mame'e angombakhata khöra ya'ira iraono mane ma'ökhö.
Fanari Moyo
Fanari Moyo ya'ia da'ö no sambua ngawalö wanari moroi ba Danö Niha. Si to'ölönia ladöni wanari andre ira'alawe. Bakha ba wanari da'a tefadumai wanari-nari moyo ba mbanua si yaŵa.
Salo'o
Salo'o no sambua desa ba Kecamatan Ulumoro'ö, Kabupaten Nias Barat. Kodenia ba wamatörö Indonesia 12.25.08.2003.
Hili'otalua
Hili'otalua no töi mbanua ba Danö Niha:
Hele
Hele, (Li Indonesia pancuran) idanö sangele si lö aedu'aedu moroi yaŵa ba nulu, si to'ölönia ba Danö Niha hele andrö lahaogö ia moroi ba gelea ma umbu nidanö sangele moroi yaŵa ba hili. Fangehaogö hele ya'ia da'ö; la ba'a ma'ifu gelea moroi ba lulu ena'ö faonö ma'ifu, awena ba da'ö la'oroö mbalö lewuö sino laheta mbu'u, awena lafatohu misitou irugi nahia sahatö ba ngai nomo ma molo'ö wetaro ni honogöi zangotomosi ya'ia. Fa'alawa handoma hele si to'ölönia lahaogö töra sandrohu niha, ohitö dödö enaö ohahau dödö zimondri ma sangai idanö ba nasoa (Li Indonesia tempat air dari batang bambu). Baero hele so göi Ba'a nidanö ya'ia da'ö elea ma umbu nidanö niba'a enaö faonö tola musou soguna ba wanasa, femindri, ba bawangai idanö wamo'ösi nasoa ma serege nidanö. so göi mba'a moroi ba tanö nikhao fa ebua mato dua mete öfa sagi (2 meter persegi) si tesöndra idanö narö danö (Li Indonesia sumur gali) fagölö gunara hele naha ba wangai idanö, Hele ma Ba'a, i'otarai föna irugi ia da'a la oguna'ö nasa ba danö Niha, heŵa'ae iya da'a börö wa amonönö wa'atua tua niha na lahaogö hele tenga sa'e moroi ba lewuö, ba hiza'i lahaogö moroi ba pipa besi ma moroi ba PVC, ba so göi mba'a ni khao sabakha mazui ni bor.
Ernst Ludwig Denninger
Ernst Ludwig Denninger (1815-1875) no samösa falito Protestan moroi ba Jerman si möi mamazaewe Taromali Lowalangi ba Danö Niha. Ba hiza tehöngö göi ia me ya'ia zi oföna sibai mangali Duria Somuso Dödö ba li Niha, heŵa'ae lö la'oguna'ö niha Zura Ni'amoni'ö ni'alinia andrö.
Denninger no göi falito Protestan si föföna sibai mombayaigö idanö Nono Niha. Terou dödönia we'amöi ba Danö Niha aefa falukha ia khö Ndraono Niha si so ba Padang.
Aefa halöŵönia ba Danö Niha, mangawuli Denninger ba Jerman ba lö ara aefa da'ö iröi gulidanö. Tola lamane wa ya'ia andre falito Protestan si oföna sibai molohe Turia Somuso Dödö ba Danö Niha.
Fa'auri
Tumbu Denninger ba Berlin me 4 Desember 1815. Me awuyu-wuyu ia nasa mohalöŵö ia ba wangehaogö lala zimbo (li Indonesia pembersih cerobong asap) ba mbanuara. Aefa da'ö möi ia sekola ba seminari Bassel Mission, ba me no i'awalisi zekolania ba da'ö möi ia fao awö ba sambua gangowuloa misi sotöi Rheinische Missionsgesellschaft si so Wuppertal, Barmen, Jerman.
Ba ndröfi si 1848-1859 lafatenge ia ba Kalimantan ba wamazaewe Taromali ba gotalua niha Dayak, ba hiza aetu ba dalu lala ba tebatogö halöŵö andre börö wanenaŵa niha mbanua ba da'ö.
Andrö lafatenge ia ba danö Batak. Ba hiza lö a'ozu möi ia, me mofökhö ndrongania me larugi Padang. Ba Padang andre falukha-lukha ia Nono Niha si no mangarato ba da'ö. Ibörötaigö ifaguru ia ba li Niha, me omasi ia möi ba wanuriaigö Turia Somuso Dödö ba Danö Niha.
Ba 27 September 1865 ofeta Denninger ba Gunungsitoli. No fao khönia fefu nösi nomonia, göi nononia sawena tohare moroi ba Jerman ba wanolo dongania sofökhö. Irugi ma'ökhö la'owasaini luo wa'atoharenia andre ira gereja-gereja Protestan ba Danö Niha tobali luo wa'atohare wanuriaigö Injil ba Danö Niha.
Lawaendröna
Fefu ni sura ba da'a mi tou, tobali sura ;
Ernst Ludwig Denninger
Fanuriaigö Turia Somuso Dödö
Ba mböröta we'asonia ba Danö Niha ambö i'ila lala fahuhuo khö niha mbanua Denninger. Andrö wa ibörötaigö ibagi-bagi mbago awö nafo ena'ö adöni dödö niha mbanua khönia. Ba hiza ara (arakhagö 10 fakhe) awena mowua halöwönia andre me tebayaigö idanö 25 niha ba wangowasaini Paska 1874. Aefa da'ö ibörötaigö itöröi nomo-omo misa ba wamahaö ndraono ba wombaso ba ba wanura. Mowua halöŵö andre irege latolo ia dania iraono si hino töla andre ba wamahaö iranono ba zekola migu nibokainia ba Gunungsitoli me döfi 1866.
Lawaendröna
Lawaendröna, sambua hikaya si tehöngö ba Danö Niha, fetahö ba mbanua moroi raya. Lamane, niha si'onarai mbaŵa, töinia Laewandrona. Ba ndraono sibohou ebua, lö sa'ae la'ila waö-waö hikaya da'ö, me no tenga simane fanuriagö hikaya meföna no arakhagö taya, ba satua göi lö sa'ae fakhamö lafatunö ba ndraonora ngawalö hikaya si no irai so ba Danö Niha. Lawaendrona andre, ba tola falukha khönia ha niha si tola mohombo, ba hiza na tola atö mohombo, ba Lawaendrona i'ohe niha ba mbaŵa ba wangeheta ba wa'abu dödö.
Ernst Ludwig Denninger
Fanuriaigö Turia Somuso Dödö
I'ali Zura Yohane ba Sura Luka ba li Niha Denninger, latolo ia iraono si hino döla no mege. Ba wo'alinia Sura Ni'amoni'ö, i'oguna'ö Denninger ngawalö döi ba istilah si so bakha ba li Niha. Duma-dumania i'oguna'ö Lowalangi tobali döi zomböi banua si yaŵa. Ilau da'a ena'ö tola aboto ba dödö Nono Niha wamahaö ni'ohenia.
Lawaendröna
Hikayania
Meföna so samösa nono matua sangalui banua si lö hadöi fa'amate. I'anöröi gulidanö, banasi, bandaraso, ba luo, ba dalumbanua oi so wa'amate, ha tö ba mbaŵa zame'e khönia naha ba fangombakha walö khönia fa'amate, hiza so ma'ifu gamonitania, ya'ia da'ö tebai manga ba mamadu idanö. Baŵa andre lö omasi ia zi ta'unö, andrö lö itehe na manga faoma na mamadu idanö, imane ma dania la tibo'ö zita'unöra, ba hiza baŵa no mege, imane khö Lawaendröna ena'ö i'be'e fefu baero nösi dalunia ba hiza la be'e mako faoma nukha si sökhi sibai bakha ba dalunia. Ba hiza Lawaendröna tola auri ia he lö manga faoma mamadu idanö, ha ya'i lö fao khönia ndrongania Siwaria. Da'ö waö-waö si no tehöngö ba Danö Niha si tefaudu ba hikaya wa'auri Lawaendröna. Hadia no irai so ia ba wa'auri niha? Tola manö no irai, ba to la manö ha sinörö li zatua ba wame'e hikaya ba ndraono nia. Lawaendröna, samösa niha si sökhi amuata, sanolo niha sabutödö, i'ohe ba mbaŵa, mohombo.
Ernst Ludwig Denninger
Fanuriaigö Turia Somuso Dödö
Ba ndröfi si 1874 iraka British and Foreign Bible Society Zura Luka ni'alinia (högö zura andre: Turia Amusoladödö Gamonita Tesua wa Luka).
I'orudugö Denninger fefu ngawua wehede moroi ba dialek ba Danö Niha, ena'ö oi tesalahini ira. Ba hiza da'a sibai göi mbörö wa lö aboto ba dödö niha na labaso zura andrö. Heinrich Sundermann dania furi ö zangohalöŵögöigö mangawuli wo'ali Zura Ni'amoni'ö ni'oguna'ö irugi ma'ökhö.
Ba ndröfi si 1875 mofökhö Denninger. Möi ia wangalui dalu-dalu ba Batavia (töi Jakarta me föna) ba döfi aefa da'ö iröi gulidanö. Latohugö halöŵö si no ibörötaigö ba Danö Niha ya'ira falito tanö bö'ö.
Hilisangawöla
Hilisangawöla no sambua desa ba Kecamatan Ulumoro'ö, Kabupaten Nias Barat. Kodenia ba wamatörö Indonesia 12.25.08.2004.
Fandru
Fandru, wandru sambua wakake ni'oguna'ö same haga fangoroma ba zibongi. I'otarai khö ndra tuada meföna oya ngawalö wandru ni'oguna'ö ena'ö muhaga ba nomo ba zibongi.
Fandru so ha'uga ngawalö
Börö wa'atua-tua niha iada'a oya manö nisöndrara lala ba wanga'asogö fakake ma gama-gama sisökhi soguna ba wa'auri niha.
Ononamölö Tumula
Ononamölö Tumula no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2007.
Fangandrö
Fangandrö (Li Indonesia Do'a) ya'ia da'ö famaehagö ohitö dödö khö zokhö (Li Indonesia pemilik) ma khö Lowalangi, ya'ia da'ö fefu gohitö dödö niha ba wa'aurinia zamösana nifaehagö föna niha, föna zokhö, ena'ö tola mofozu gohitö dödönia. Hadia ni'andrö da'ö lafotöi angandröŵa (Li Indonesia permintaan).
Sukhoi SU-30 MK
Na tarongo ngawua wehede Sukhoi, hulö ngawua wehede ma angolita li niha ba danö niha. Ba hiza Sukhoi nisura andre ya'ia da'ö sambua göfa sihombo si no tehöngö ba danö niha, köfa sihombo köfa wanuwö. Köfa Wanuwö da'a ni fake niha moroi ba soi mbanua Rusia me döfi 1996. Köfa Wanuwö da'a no soya guna (multifungsi), lafake ba wanuwö ziso ba danö. Köfa Wanuwö Sukhoi lafangai ira göfa wanuwö F/A-18E/F Super Hornet faoma F-15E Strike Eagle moroi ba danö Amerika Serikat. Sukhoi SU-30 MK da'a sindruhunia fodou'ö göfa sihombo Sukhoi fatua lö muhaogö ia, ya'ia da'ö mere Su-27UB, ba wa'oya nasa danöbö'önia (banyak varian). Seri Su-30K faoma Su-30MK no tola laku oya ba mbanua tanö bö'ö (berhasil secara komersil). Sukhoi ni sura bada'a ba ya'ia ni haogö KnAAPO faoma Irkut, ya'ia ono fabiri ma perusahaa Sukhoi. KnAAPO ya'ia zangaohagö Su-30MKK faoma Su-30MK2, ni angeragö ba ni'amawa ba mbanua Tiongkok. Su-30 fondrege sibaga ba gotalua nawönia ya'ia seri Su-30MK nifazökhi Irkut. Bagotalua da'ö Su-30MKI, köfa wanuwö da'a la'odödögö wangahaogö soguna ba zaradadu zozago talu mbanua ba danö India (Angkatan Udara India), faoma so göi MKM ba Malaysia faoma MKA khö Aljazair.(Moroi ba Wikipedia Indonesia).
Dahana Alasa
Dahana Alasa no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2011.
Sukhoi SU-30 MK
Sukhoi ba Indonesia
Fa'abölö sambua mbanua sebua (negara) oroma moroi ba wamaretania ba wozago banua nia nitöfaigö khö zozago banua ya'ia da'ö ya'ira ira saradadu (Tentara). Saradadu andre ba no la bagi, so zozago asi (TNI AL), ola-ola ba nasi sifaola ba mbanua bö'ö oi ya'ira bada'ö. Oya wakakera, so Göfa wanuwö moroi ba dalu nasi (Kapal Perang), so zozago dete danö, ya'ira zo zagö ola mbanua ba danö (TNI AD), ba so göi ndra amada Folisi, so zago ngawalö halöwö ba danö, ba mbanua side-ide, ba mbanua sebua, ya'ira zo aturai hewisa ngawalö lala wa'ahono dödö ba danö.
Ba zozago talu mbanua ba Indonesia, no ara ta'ila wa löhadöi köfa sihombö köfa wanuwö samösa ni'okhögö niha Indonesia. Ba hiza famareta no tola la'a'asogö irege iada'a no sa'ae so Sukhoi. Iada'a no so Skadron Udara 14, Wing 3. Hulö zimane ba Lanud Iswahjudi, Magetan, Jawa Timur no tohare khöra göfa sihombo köfa wanuwö, Sukhoi Su-27/30. tenga sa'ae nifiza moroi Skadron Udara 11, köfa sihombo köfa wanuwö no so logo Skadron Udara 14 eluaha nia so tohogu fa'abölö F-5E / F Tiger II ba 'Skadron Macan' ba ginötö sino numalö.
Fa'atohare göfa sihombo göfa wanuwö si tölu rozi da'ö, ya'e döi töira sara Su-27 (TS-2701), ba dua rozi, .Su-30 (TS-3001 dan TS-3002) nitema'ö Komandan Lanud Iswahjudi Marsma TNI Widyargo Ikoputro, SE, MM, ba si so bada'ö fefu.
Su-30
Köfa sihombo wanuwö si so ba zozago talu mbanua Indonesia (TNI AU), da'a sino la hahaogö ira banua Rusia. Sukhoi Su-30 baga sibai ni'oguna'ö ba wo fana moroi ba dalu mbanua lawa si so ba danö. Köfa Sukhoi da'a fa'anau nia dua wulu a sara koma siŵa mete (21,9 meter), fa'alaŵa so ba zi önö koma tölu ngafulu a önö mete (14,7 meter). Si tedou moroi khönawönia Su-30 andre, fa'alio nia ikhamö dua ribu a otu a dua wulu kilo ero sambua za (kecepatan maksimum 2.120 km/jam). Ba tola ikhamö wa'aröu ba zi tölu ribu kilo (daya jelajah sampai 3.000 km).
Fagai
Fagai ya'ia da'ö sambua halöŵö nilau niha ba wangalui gi'a ba nidanö mangoguna'ö fakake nifazökhira. Fagai andre ba tola möi fangalui ba zangodödö ya'ia.
Sukhoi SU-30 MK
Radiolocation
Sukhoi andre, lö sa'ae aombö dödö wa'alio, wa'abölö ba tanö bö'önia. Hiza so nasa baero da'ö ya'ia nifotöi Radiolocation. Radiolocation andre, soguna ba wangalui hezoso gamaudu lawa, ba tenga ha ba zi sambua nahia, ba ginötö sifagölö, köfa Sukhoi andre, tola i'alui fulu naha ma töra hezo wetaro so'ira.
Fagai
Fakake ni'oguna'ö
Na möi fagai, ba so matoha'uga fakake soguna la'ohe ngawalö zoguna. Simane: gai, naha gahulua, lakhö, ba soguna ma balazo zifagai. He na no oya zoguna na möi gagal ba nasi, ba na lö tundrahara, ba tebai mofanö ba wagaisa, hatö'i na fagai ba mbewe nidanö ma zui ba mbewe nasi lö moguna dundraha ba da'ö. Duho si'oföna sibai ba halöŵö wagaisa andre, ya'ia dundraha. Ba danö niha lö hadöi nasa samake fakake sabölö baga ba wagaisa, tenga simane ni ilada ba mbanua tanöbö'ö.
fakake si to'ölö na fagai ba nungo nidanö
Na möi fagai ba danö niha, fakake sito'ölö simane, gai ma mata gai, behu, lewuö sitola la böbö khönia zinali gai ba da'ö labali'ö so döni tali gai. So göi gai nibe'e ledo (pengapung) si tobali tandra ilaila na isöbi gai i'a. Baero zinali gai, behu ba mata gai, silö tola lö lahenagö ya'ia da'ö lakhö, tola manö la'alui ba ngöfi nidanö hezo fagai niha, me elewazi tola göi möi lakhö na fagai ba nidanö tenga ba nasi.
fakake si to'ölö na fagai ba nasi
Simane si no lasura moroi yaŵa, wa tundraha ba fao khönia galukha no tobali tuho wakake silö tola lö'ö la'a'asogö namöi fagai banasi. Baero da'ö ba simane si no ta'ila sa'ae, fakake sito'ölö ya'ia da'ö : gai ma mata gai, behu, lakhö, ba fakake tanö bö'ö sitobali tolo-tolo na alua hada-hadaia ba dalu nasi.
Lakhö gi'a
Na fagai niha, ba lakhö zi lö tola lö'ö la'ohe ba wagaisa. Si to'ölö si no la falua ba wagaisa, lakhö gai la'alui simane eleŵazi (na fagai ba nidanö side-ide ma ba tabe gi'a), na ba nasi, ba lakhö simane uro, ba i'a sigide-ide.
Ngawalö gi'a
Si fagai, tenga ha asala möi ba nasi, hiza sifagai göi so khönia wangi'ila inötö si sökhi ba wagaisa si no itema khö ndra amania sagatua moroi khönia. Inötö silö tola lö'ö i'ila ya'ia da'ö, hauga wa alawa mbawa ba dalu mbanua, so nifotöi tesa'a, akhömita, (tenga baŵa so balau, obalau mbaŵa) börö ba wamaigi hadia mo bade ma lö'ö. Ba danö niha so nifotöi i'a sauri. I'a sauri andre, i'a samena lagaini ira niha sifagai, ba la amawa. So wöli gi'a andrö ia ni'ölinia la kaoni ma latötöi döinia i'a sauri, I'a sauri tenga ngawalö döi gi'a, fefu gi'a sibohou la gaini ba la'amawa, da'ö niwa'ö i'a sa'uri. Na ngawalö nia, so : i'a hambu-hambu, i'a hiu, i'a toda, i'a buru lewua, ono hambu-hambu, kalökö, mugu, uro, hambae, ba tanö bö'ö nia.
Lasara Sawö
Lasara Sawö no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2007.
Molaza
Laza, ya'ia da'ö sambua naha wananö fakhe sitobali fangorifi niha. Molaza, halöŵö niha sombokai sambua naha wananö fakhe nifotöi laza. Ba danö niha, laza no tobali sambua moroi ba zoya, lala halöŵö nono mbanua ba wanohugö fa'auri. Laza, ni bokai ba ndraso, ma si so ba zifadaya-daya, sangele idanö. Na fakhe nitanö ba hili, laŵa'ö ia, sonowi.
Laza ba Hilina'a Tafu'ö
Amada bupati Nias, i kafaloini wananö fakhe ba laza si so ba Hilina'a Tafu'ö fetaro kecamatan Idanögawo. Folaza andre, no tola möi fa'abataha ma'ifu ba wanörö fa'atosasa. Tatu manö ni farou dödö nono mbanua ena'ö labe'e dödöra ba wolaza andre. Ba hiza ba mbanua Hilina'a ba fa'atohare namada bupati, no monönö wame'e fa'aterou dödö. Folaza, na la'odödögö ba möi fangalui sebua.
Waö-waö Wolaza
Folaza ba danö niha, no fagölö ira ba mbanua tanö bö'ö misa, ha ya'ia no fabö'ö-bö'ö lala wanötöi lala halöŵönia. Waö-waö wolaza andre, i'otarai ba zi'oföna sibai ya'ia da'ö :
Mombala
Mombala ba laza, mangohori du'u, mo lowi du'u sambua-sambua owoto. Nano aefa labala, ba la baloi mato ha'uga hari ha oköli ia, ba na ilau teu atö ba du'u nia la'ohe ba ngai gowoto. Ba ginötö wombala no la börötaigö, tanömö wakhe, no lahayaigö töinia dania ya'ia da'ö famasua, ba zisambua naha, ena'ö fagamö-gamö ginötö nano tola nitanö dania wakhe andre.
Fagai
Sifakhai ba wagaisa
Fagai, ya'ia sa'ae si no tefatunö moroi yaŵa ba zura andre, wa sifagai, ha sambua dani nia ba nasi, ya'ia da'ö wangalui i'a. Ba so göi zangulia i'a lö lafake simane tundraha, ya'ira möi ba luaha (falukhasa nidanö ba asi) ba ni'ohera ya'ia da'ö diala, ndriala,fadiala ba nano larugi luaha ba lafazaumba ndriala ra ba amena ladöni yawa. Na fadiala lö moguna lakhö. Aefe da'ö so göi nifotöi mangembua, embua, fakake wanga'i i'a da'a fagölö-gölö mangoguna'ö u'ö. Fa'afabö'ö nia ha ba wamalua. Diala, ndriala, fadiala fake döla-döla, zololohe gu'ö ma neti, na embua, lö fake döla-döla, lala wamake ya'ia, nifazumba ba naha somasi lafa'u'u gi'a. Baero lala wanga'i, he fangembua ma fadiala, so göi zamalua nifotöi fatufa. Fatufa andre, ba wanga'i uro, ba i'a sigide-ide ba mbewe ngöfi nidanö ma asi. Aefa da'ö so göi zolau ma samalua fatuwa, famönö, mamönö. Da'a nilau ba nidanö tengan ba nasi.
Molaza
Mamaku
Aefa mombala, ba iada'a tola tebörögö wamaku. Famaku, lahori bakha ndru'u ba la börötaigö lafaku sambua-sambua owoto. Nano awai fefu wamaku, ba sito'ölönia samaku ira matua, ba moroi furi bazino awai lafaku, so ndra ina-ina no labörötaigö wamoboto, Famoboto andre, sambua halöŵö ba wo fagölösi tanö sino ibabali'ö ma sinörö mbawa waku.
Mananö
No awai lafaku, laboboto, ba famasua no göi ebua, tola nitanö, iada'a halöŵö mananö. Ba wananö, famasua sino la gölu-gölu, ba latanö ira sohalöŵö ba laza. La aturai gotalua ero sara wakhe, irege irugi afönu zi hauga owoto zino labokai andrö.
Mangeheta Du'u
Meno awai wananö ba lösa'ae sitoröi, ba iada'a solaza, la börötaigö, lafaigi nidanö sangele, ba la owi gowoto gasa-gasa wombaloi fangeheta du'u. Halöŵö wangeheta du'u nano ebua sa'ae wakhe, no ibörögö molai. Ba hiza fefu bakha ba zisambua-sambua owoto laheta ndru'u. Ba aefa da'ö la'osamuzaigö wame'e pupu.
Mewo
Fakhe sino latanö, no sa'ae ibörötaigö molai, ba iada'a lazagö ba wofo, siliŵi. Laza sino latanö fakhe, lazago, ero ma'ökhö. Mewo, ba wanaboi siliŵi.
Mamasi
Nibaloi dozi solaza ya'ia da'ö mamasi. Ba wamasi, ba no gonikö, ba labagi lala halöŵö, so zamasi, sozamöbörö, so zamolangi (laheta gadaya), ba so zo'okhoi'ö. Nano, awa'i la'okhoi'ö ba ulitö (gabah) tola la fagili'ö ba gilinga wakhe tobali böra, ma latutu ba lösu, tobali böra.
Fagai
Fagai ba Danö Niha
Ba Danö Niha, fagai tenga ha ba nidanö sebua, niha sifagai la khamö nasa sabakha ba sebolo ba wangalui i'a. Fagai andre, ba oya zoguna tanö bö'ö zi lö tola lö'ö la henagö, simane, gai, lakhö, batanö bö'ö nia.Niha si fagai ba danö niha, ba ato sibai zino mangalui i'a sebua böli tenga sa'ae ha i'a si to'ölö la gaini. Si fagai ba danö niha sito'ölönia ya'ira si so ma sahatö bangai nasi. Na si so ba hili, ya'ira to'ölö mamili wangalui soguna ero ma'ökhö simane, mangai (mogai) gitö, molaza, mananö sinanö, mo'urifö simane: manguri bawi, manu, bebe, sogöi zangahaogö tabe gi'a, ba halöŵö si so fa'onekhe ba danga simane: fatuka, fa beke kureta faoma hondra, so göi wagaŵe ba tanöbö'ö sitola möi fangalui.
Mondrali
Mondrali ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2020.
Anaoma, Alasa
Anaoma ya'ia da'ö no sambua desa ba Kecamatan Alasa, Kabupaten Nias Utara. Kodenia ba wamatörö Indonesia 12.24.07.2003.
Fangoroma Beto
Fangoroma beto no sambua ngenaoli halöŵö hada da'ö ba Danö Niha, si lö'ö-lö'önia molo'ö Fondrakö si Lima Ina, Moro'ö. Halöŵö andre tefalua ia na ono nihalö ma ni'owalu no abeto ia moroi ba wa'orudura ndra-matua sanga'i ya'ia. Tefalua da'a na ira'alawe andrö lö sa'ae kalua khönia dandra-tandra mbawa sito'ölö ba ndra alawe mato sara ŵawa ma töra. Börö da'ö aro dödöra wa ni'owalu sibohou andrö no abeto.
=Eluaha=
Fehede beto asese tefotöi tabina (fonga'euta, kata benda). Fehede halöwöania (kata kerja) ya'ia da'e abeto, manabina, ma manalu'i. Nifotöi beto, ya'ia da'ö ösi dalu ndra'alawe si tobali böröta niha na no orudu ira wemörö ndrongania. Ba li Indonesia latötöi ia janin. Beto ma tabina andre moguna te'oroma'ö khö ndra satua ndra'alawe, khö ndra talifusönia, ba ba niha mbanua. Tefalua da'a ba wamaduhu'ö ba niha fefu wa ono si so bakha ba dalu ndra'alawe andrö no onora ya'ira si darua, tenga ono moroi ba ndra-matua bö'ö.
=Tefalua Nihonogöi ba Wondrakö=
Ba ginötö silalö, halöwö hada fangoroma beto ma tabina lö fefu niha ba zi sagörö Tanö Niha mamalua. Samalua ya'ia ha niha si so ma sauri ba nöri ba ba mbanua si no mamakhoi ba huku wondraköra samösana. Duma-dumania Öri Moro'ö, Öri Laraga, Öri Namöhalö, btn. Niha si so ba mbanua sifao ba nöri simanö lö tola-lö lafalua. Ba nöri si lö mamakhoi ba wondraköra lö göi lafalua ia ba nono alawe si no tehalö ma si no mowatö. Duma-dumania ba mbanua Niha Raya lö lafalua halöwö hada andrö.
Ba wamalua halöŵö andrö so ŵo'ömö si lö-tola-lö ibe'e umönö ma solemba ya'ia da'ö 1 (sara) nga'eu mbawi sitobali tandrösa gere ba ŵo'ereini na larugi nomo ni'olembai (omo zatua ndra'alawe ni'oŵalu). Sowatö ma satua ndra'alawe ba mo'ömö göi ia wamodiŵo tome ma solemba 1 (sara) nga'eu ma sageu baŵi.
Me föna ösi wango'erei nifalua gere molua-lua ia ba wangandrö khö zokhö niha (molo'ö fa'afaduhu dödöra) ena'ö ifahowu'ö nono andrö bakha ba dalu ninania ba ena'ö tobali ono si sökhi ba wa'aurinia dania. Ba li Niha lafotöi ia ena'ö tobali iraono fangali mbörö sisi ma sanohugö wangalui ba manga'asogö ohitö dödö zatua.
=Fabö'ö La'a-la'a=